
Térvariációk

A Térvariációk tágabb értelemben azt a másfél-két éves alkotói ciklust öleli fel, amely során a festés anyagának hangsúlyozásától eljutottam az anyagon túlra mutató, önmagában és önmagáért létező képi valóság feltárásáig; szűkebb értelemben pedig azt a festménysorozatot jelöli, amelynek két legfontosabb darabja a Térvariáció rózsaszínnel és fehérrel I., illetve a Térvariáció rózsaszínnel és fehérrel II. E két kiemelt alkotás annak a festészeti programnak a csúcsműve, amelynek keretén belül az anyag, forma és tartalom egységének vizuális megvalósítása volt a legfőbb célom.



